# Instrukcijas projekta "Grozījumi Ministru kabineta 2011.gada 4.janvāra instrukcijā Nr.1 "Kārtība, kādā izstrādā un aktualizē institūcijas darbības stratēģiju un novērtē tās ieviešanu"" sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2009.gada 13.oktobra noteikumu Nr.1178 "[Attīs­tības plānošanas dokumentu izstrādes un ietekmes izvērtēšanas noteikumi](http://www.likumi.lv/doc.php?id=200576)" 25.punkts |
| 2. | Pašreizējā situācija un problēmas | Ministru kabineta 2011.gada 4.janvāra instrukcija "Kārtība, kādā izstrādā un aktualizē institūcijas darbības stratēģiju un novērtē tās ieviešanu" (turpmāk – instrukcija) izstrādāta, pamatojoties uz Ministru kabineta 2009.gada 13.oktobra noteikumu Nr.1178 "Attīs­tības plānošanas dokumentu izstrādes un ietekmes izvērtēšanas noteikumi" 25.punktu, kas nosaka, ka "institūcijas darbības stratēģijas saturu, kā arī kārtību, kādā to izstrādā, aktualizē un novērtē tās ieviešanu, nosaka Ministru kabineta instrukcija".  Instrukcija izstrādāta, lai nodrošinātu, ka katrā nozarē tiek definētas vidēja termiņa prioritātes, izvirzīti mērķi un sasniedzamie rezultāti, pamatojoties uz vidēja termiņa budžeta prognozi. Stratēģiju izstrāde atbilstoši vienotai kārtībai atvieglos ikgadējā budžeta veidošanas sarunu gaitu, laikus iezīmējot būtiskākos iestādes mērķus un lēmu­mus.  Instrukcijas noslēguma jautājumos noteikts, ka nākamais plānošanas cikls ilgst no 2012. līdz 2014.gadam, bet stratēģiju projektus izskatīšanai Ministru kabinetā iesniedz līdz 2012.gada 1.martam.  Tomēr, ņemot vērā, ka sakarā ar ārkārtas 11.Saeimas vēlēšanām likums "Par valsts budžetu 2012.gadam" tika apstiprināts tikai 2011.gada 15.decembrī, institūcijas darbības stratēģijas izstrādi nevarēja uzsākt laikus. Papildus 2012.gada 1.janvārī stājās spēkā grozījumi Likumā par budžetu un finanšu vadību, kas paredz, ka finanšu ministrs ir atbildīgs par vidēja termiņa budžeta ietvara likuma projekta, gadskārtējā valsts budžeta likuma projekta (budžeta likumprojektu paketes) un tam pievienojamo paskaidro­jumu izstrādāšanu. Likums nosaka, ka finanšu ministrs katru gadu izstrādā vidēja termiņa budžeta ietvara likuma projektu nākamajiem trim saimnieciskajiem gadiem un iesniedz to Ministru kabinetā, tajā nosakot maksimāli pieļaujamo valsts budžeta izdevumu kopapjomu, kā arī maksimāli pieļaujamo valsts budžeta kopējo izdevumu apjomu katrai ministrijai un citai centrālajai valsts iestādei. Saskaņā ar Likuma par budžetu un finanšu vadību pārejas noteikumu 62.punktu līdz 2012.gada 1.oktobrim kopā ar likumprojektu "Par valsts budžetu 2013.gadam" (budžeta likumprojektu paketē) Ministru kabinets iesniegs Saeimā Vidēja termiņa budžeta ietvara likuma 2013.–2015.gadam projektu, kurš būtu uzskatāms par pamatu finansējuma norādīšanai institūcijas darbības stratēģijā 2013.gadam un turpmākajiem gadiem. Savukārt turpmāk saskaņā ar Likuma par budžetu un finanšu vadību 16.2 panta desmito daļu Ministru kabinets Vidēja termiņa budžeta ietvara likuma projektu trim turpmākajiem gadiem iesniedz Saeimā līdz kārtējā gada 30.aprīlim.  Ņemot vērā visus minētos apstākļus, institūcijas darbības stratēģijas nākamajam plānošanas periodam racionālāk būtu izstrādāt 2013.–2015.gada plānošanas ciklam saskaņā ar Vidēja termiņa budžeta ietvara likumu, līdz ar to būtu nepieciešams noteikt arī jaunu termiņu institūciju darbības stratēģiju izstrādei un iesniegšanai izskatīšanai Ministru kabinetā.  Grozījumi attiecībā uz institūciju darbības stratēģiju saturu instrukcijā varētu tikt veikti pēc Finanšu ministrijas izstrādātajiem grozījumiem normatīvajos aktos saistībā ar budžeta plānošanu un pēc Pārresoru koordinācijas centra veiktās kompleksās attīstības plānošanas sistēmas izvērtēšanas rezultātu apkopošanas. Līdz ar to šobrīd par nelietderīgu uzskatāms Valsts kancelejai Valsts sekretāru sanāksmēs 2011.gada 8.decembrī (prot. Nr.48 26.§) un 22.decem­brī (prot. Nr.50 56.§) dotais uzdevums sagatavot informatīvo ziņojumu, un šāds informatīvais ziņojums netiks sagatavots |
| 3. | Saistītie politikas ietekmes novērtējumi un pētījumi | Instrukcijas projekts šo jomu neskar |
| 4. | Tiesiskā regulējuma mērķis un būtība | Instrukcijas projekta "Grozījumi Ministru kabineta 2011.gada 4.janvāra instrukcijā Nr.1 "Kārtība, kādā izstrādā un aktualizē institūcijas darbības stratēģiju un novērtē tās ieviešanu""  (turpmāk – instrukcijas projekts) mērķis ir saskaņot institūciju darbības plānošanas instrumenta – darbības stratēģijas – izstrādi ar aktuālo pieeju budžeta plānošanā, saskaņojot gan plānošanas ciklu, gan arī termiņu izstrādāto darbības stratēģiju iesniegšanai izskatīšanai Ministru kabinetā.  Instrukcijas projekta būtība ir noteikt, ka nākamais plānošanas cikls ilgst no 2013. līdz 2015.gadam un institūcijas darbības stratēģijas projektus izskatīšanai Ministru kabinetā iesniedz līdz 2013.gada 30.aprīlim. Papildus instrukcijas projekts paredz precizēt darbības stratēģijas aktualizācijas atspoguļošanas termiņa piemēru instrukcijas 6.punktā, atbilstoši grozījumam par darbības stratēģijas plānošanas ciklu noteikt, ka n gads ir 2012.gads, kā arī svītrot no instrukcijas 35.punktu, ņemot vērā, ka darbības stratēģijas aktuāli­zācijas kārtība jau noteikta instrukcijas 17. un 18.punktā. No instrukcijas tiek svītrots arī 37.punkts, ņemot vērā, ka uzdevuma izpildei termiņš ir pagājis.  Veicot grozījumus instrukcijā piedāvātajā redakcijā, šīs sadaļas 2.punktā identificētā problēma tiks atrisināta pilnībā un institūcijas laikus varēs uzsākt savu darbības stratēģiju izstrādi atbilstoši valsts budžeta plānošanas, izstrādes un saskaņošanas procesam |
| 5. | Projekta izstrādē iesaistītās institūcijas | Instrukcijas projektu izstrādājusi Valsts kanceleja ar Finanšu ministrijas, Pārresoru koordinācijas centra, Tieslietu ministrijas, Ekonomikas ministrijas, Zemkopības ministrijas, Satiksmes ministrijas, Veselības ministrijas un Ārlietu ministrijas līdzdalību |
| 6. | Iemesli, kādēļ netika nodrošināta sabiedrības līdzdalība | Instrukcijas projekta izstrādē netika iesaistīta sabiedrība, jo institūcijas darbības stratēģija nodrošina tiešās pārvaldes institūcijas darbības plānošanu tās kompetencē esošajās politikas nozarēs atbilstoši attiecīgajā nozarē apstiprinātajiem attīstības plānošanas dokumentiem, tiesību aktiem un plānotajam institūcijas valsts budžeta izdevumu kopapjomam vidējam termiņam un tiešā veidā sabiedrības intereses neskar |
| 7. | Cita informācija | Nav |

II, III, IV, V un VI sadaļa – instrukcijas projekts šīs jomu neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Instrukcijas projekta izpildi nodrošinās visas ministrijas, Korupcijas novēršanas un apkarošanas birojs, Valsts kanceleja un citas tiešās pārvaldes institūcijas, kā arī to padotībā esošās iestādes |
| 2. | Projekta izpildes ietekme uz pārvaldes funkcijām | Instrukcijas projekta izpildi šīs sadaļas 1.punktā minētās institūcijas nodrošinās esošo funkciju ietvaros |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Instrukcijas projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Instrukcijas projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Instrukcijas projekts šo jomu neskar |
| 6. | Cita informācija | Nav |

Ministru prezidents V.Dombrovskis

Iesniedzējs:

Ministru prezidents V.Dombrovskis

Vizē:

Valsts kancelejas direktore E.Dreimane

22.03.2012

893

Legzdiņa-Joja 67082904

[zane.legzdina@mk.gov.lv](mailto:zane.legzdina@mk.gov.lv)